wannaphong/clean_thaiwikipedia huggingface dataset:
# เจ้าพระยาชำนาญบริรักษ์ (อู่)
เจ้าพระยาชำนาญบริรักษ์ นามเดิม อู่ เป็นเสนาบดีกรมคลังในรัชสมัยสมเด็จพระเจ้าอยู่หัวบรมโกศ

 ประวัติ 
ต้นตระกูลของเจ้าพระยาชํานาญบริรักษ์เป็นพราหมณ์มาจากประเทศอินเดีย บิดาคือเจ้าพระยาพิษณุโลก (เมฆ) ได้ละเพศพราหมณ์ เข้ามารับราชการในราชสํานักอยุธยา นายอู่เข้ารับราชการในกรมพระราชวังบวรสถานมงคล ได้รับความดีความชอบ เติบโตในชีวิตราชการเป็นลําดับ

พระราชพงศาวดาร ฉบับพันจันทนุมาศ (เจิม) ระบุว่า เมื่อสมเด็จพระเจ้าอยู่หัวบรมโกศปราดาภิเษกในปี พ.ศ. 2276 ได้ตั้งขุนชำนาญเป็นเจ้าพระยาชำนาญบริรักษ์ ว่าที่โกษาธิบดีพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 356 ภริยาชื่อท่านผู้หญิงน้อย จวนเจ้าพระยาชํานาญบริรักษ์อยู่ที่ริมประตูจีนดำรงราชานุภาพ, สมเด็จฯ กรมพระยา. (2531). เรื่องประดิษฐานพระสงฆ์สยามวงศ์ในลังกาทวีป. (ฉบับพิมพ์ซ้ำ). กรุงเทพฯ: ธนาคารกรุงเทพ. 262 หน้า.  ทางทิศใต้ในกำแพงกรุงศรีอยุธยา

พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ระบุว่าเจ้าพระยาชำนาญฯ ป่วยเป็นลม อัมพาตอยู่ 4 เดือนเศษจึงถึงแก่อสัญกรรม ได้รับพระราชทานโกศ แต่งศพใส่เครื่องและชฎาอย่างเจ้าต่างกรมและให้เรียกศพว่าพระศพเป็นกรณีพิเศษ โปรดให้ทำพระเมรุ ณ วัดไชยวัฒนาราม เสด็จฯ ไปพระราชทานเพลิงพระศพ แล้วโปรดตั้งพระยาพิพัทธโกษาซึ่งเป็นบุตรเขยเจ้าพระยาชำนาญฯ เป็นพระยาพระคลังพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน, หน้า 321 ปีที่เจ้าพระยาชํานาญบริรักษ์ถึงแก่อสัญกรรม มีการคํานวณไว้ว่า ตรงกับปี  พ.ศ. 2295

 บรรดาศักดิ์ 
 ขุนชำนาญชาญณรงค์ (อู่)ประชุมพงศาวดาร ภาคที่ ๘๒ เรื่อง พระราชพงศาวดารกรุงสยาม จากต้นฉบับของบริติชมิวเซียมกรุงลอนดอน. (พิมพ์ครั้งที่ 2). กรุงเทพฯ: กรมศิลปากร, 2537. 423 หน้า. 

 เจ้าพระยาชำนาญบริรักษ์ (อู่) ว่าที่โกษาธิบดี ศักดินา 10000

 เจ้าพระยามหาอุปราช ชาติวรวงศ์องค์ภักดีบดินทร์ สุรินทร์เดโชชัยมหัยสริยภักดีอาญาธิราชดำรงราชานุภาพ, สมเด็จ ฯ กรมพระยา. (2531). เรื่องประดิษฐานพระสงฆ์สยามวงศ์ในลังกาทวีป. กรุงเทพฯ: กรมศิลปากร. 288 หน้า.  อ้างใน จดหมายเหตุราชทูตลังกา.ธำรงศักดิ์ อายุวัฒนะ. (2515). ราชสกุลจักรีวงศ์ และราชสกุลสมเด็จพระเจ้าตากสินมหาราช. (พิมพ์ครั้งที่ 2). กรุงเทพฯ: บรรณกิจเทรดดิ้ง. 499 หน้า.ประยุทธ สิทธิพันธ์. (2520). ขุนนางสยาม. กรุงเทพฯ: สยาม. 376 หน้า. ว่าการพระคลัง ศักดินา 10000 

 ลำดับสาแหรก 

 หมายเหตุ 
 ตามธรรมเนียมขุนนางถึงแก่อสัญกรรมจะได้ใส่ลอมพอก
# อูร์รากาแห่งโปรตุเกส สมเด็จพระราชินีแห่งเลออน
อูร์รากา  เสด็จพระราชสมภพที่กูอิงบราในปี ค.ศ. 1148Mattoso 2014, p. 22 สวรรคตที่วัมบา จังหวัดบายาโดลิด ในปี ค.ศ. 1211Rodrigues Oliveira 2010, p. 79. ทรงเป็นอิงฟังตาแห่งโปรตุเกส เป็นพระธิดาของพระเจ้าอาฟงซู เอ็งรีกึช ปฐมกษัตริย์แห่งโปรตุเกส กับมาตีลด์แห่งซาวอย พระอัครมเหสี พระองค์เป็นสมเด็จพระราชินีแห่งเลออนจากการอภิเษกสมรสกับพระเจ้าเฟร์นันโดที่ 2 แห่งเลออนและเป็นพระมารดาของพระเจ้าอัลฟอนโซที่ 9 แห่งเลออน

 ชีวประวัติ 
อูร์รากาเป็นพระธิดาของพระเจ้าอาฟงซูที่ 1 ปฐมกษัตริย์แห่งโปรตุเกส กับมาตีลด์แห่งซาวอย พระอัครมเหสี พระองค์มีพี่น้องหลายคน หนึ่งในนั้นคือพระเจ้าซังชูที่ 1 แห่งโปรตุเกส

ในเดือนพฤษภาคมหรือมิถุนายน ค.ศ. 1165 พระองค์อภิเษกสมรสกับพระเจ้าเฟร์นันโดที่ 2 แห่งเลออน ทำให้พระองค์เป็นอินฟันตาของโปรตุเกสคนแรกที่อภิเษกสมรสกับพระมหากษัตริย์เลออน ทั้งคู่มีพระโอรสด้วยกันเพียงคนเดียว คือ พระเจ้าอัลฟอนโซที่ 9 แห่งเลออน ซึ่งเสด็จพระราชสมภพในซาโมราเมื่อวันที่ 15 สิงหาคม ค.ศ. 1171Arco y Garay 1954, p. 167.

ทว่าการแต่งงานของพระเจ้าเฟร์นันโดที่ 2 กับอูร์รากาถูกสมเด็จพระสันตะปาปาอเล็กซานเดอร์ที่ 3 ประกาศให้เป็นโมฆะในปี ค.ศ. 1171 หรือ 1172 ด้วยทั้งคู่เป็นลูกพี่ลูกน้องลำดับที่สองกัน ต่างฝ่ายต่างก็เป็นพระปนัดดาของพระเจ้าอัลฟอนโซที่ 6 แห่งเลออนและกัสติยา อูร์รากาได้บวชเป็นแม่ชีเข้าร่วมนิกายนักบุญยอห์นแห่งเยรูซาเลมและเกษียณตัวไปใช้ชีวิตอยู่ในที่ดินที่ซาโมราซึ่งได้รับมาจากอดีตพระสวามี ต่อมาพระองค์เกษียณตัวเข้าสู่อารามซานตามาริอาเดวัมบาของนิกายนักบุญยอห์นArco y Garay 1954, p. 168.

ร่างของพระราชินีอูร์รากาถูกฝังที่อารามซานตามาริอาเดวัมบาซึ่งปัจจุบันตั้งอยู่ในจังหวัดบายาโดลิด อารามเป็นของนิกายนักบุญยอห์น ภายในโบสถ์ของซันตามาเรียมีเพียงส่วนเดียวที่หลงเหลือมาจากสมัยกลาง คือ โบสถ์น้อยของพระราชินีอันเป็นที่ตั้งของแผ่นจารึกที่กล่าวว่า ร่างของพระราชินีอูร์รากาแห่งโปรตุเกสถูกฝังอยู่ภายในโบสถ์แห่งนี้Elorza et al 1990, p. 57.
# รุสบัคอัมพัสคชึท
รุสบัคอัมพัสคชึท (แปล: "รุสบัคในช่องเขาคชึท") หรือเรียกอย่างง่ายว่า รุสบัค (Rußbach) เป็นเทศบาลในรัฐซัลทซ์บวร์ค ประเทศออสเตรีย ตั้งอยู่ในแหล่งมรดกโลกซัลทซ์คัมเมอร์กูท
# เปโตรนิยาแห่งอารากอน
สมเด็จพระราชินีนาถเปโตรนิยาแห่งอารากอน (;Ana Isabel Lapeña Paúl (2008): "Apéndice III. Ramiro II en la Crónica de San Juan de la Peña". Ramiro II de Aragón: el rey monje (1134–1137). Gijón: Trea. p. 298. ISBN 978-84-9704-392-2) เสด็จพระราชสมภพ 29 มิถุนายนGran Enciclopedia Aragonesa / 11 สิงหาคมAntonio Ubieto Arteta (1987), Historia de Aragón: creación y desarrollo de la corona de Aragón(Zaragoza: Anubar), p. 131. ค.ศ. 1136 สวรรคต 15 ตุลาคม ค.ศ. 1173 ครองราชย์เป็นสมเด็จพระราชินีนาถแห่งอารากอนหลังการสละบัลลังก์ของพระราชบิดาในปี ค.ศ. 1137 จนกระทั่งสละราชบัลลังก์ในปี ค.ศ. 1164 ทรงเป็นพระราชธิดาและผู้สืบทอดต่อตำแหน่งของพระเจ้ารามิโรที่ 2 แห่งอารากอน ซึ่งเกิดจากอาแญ็สแห่งอากีแตนผู้เป็นพระมเหสี พระองค์เป็นผู้ปกครองคนสุดท้ายของอารากอนที่มาจากราชวงศ์ฆิเมเนซ และการแต่งงานของพระองค์ทำให้บัลลังก์ถูกส่งต่อให้ราชวงศ์บาร์เซโลนา

 พระราชินีแห่งอารากอน 
รามิโร พระบิดาของเปโตรนิยาเป็นพระอนุชาของพระเจ้าอัลฟอนโซที่ 1 แห่งอารากอน และเป็นบิชอปแห่งบาร์บัสโตร-โรดา ทว่าในปี ค.ศ. 1134 พระเจ้าอัลฟอนโซได้สิ้นพระชนม์โดยร้ซึ่งทายาท พระองค์ยกราชบัลลังก์ให้กลุ่มนักรบศาสนาสามกลุ่ม แต่ความประสงค์ของพระองค์ไม่ได้รับการทำตาม กลุ่มชนชั้นสูงของอารากอนเลือกพระอนุชาของพระองค์เป็นกษัตริย์ ด้วยเป็นบิชอป รามิโรจึงต้องขอการผ่อนผันจากสมเด็จพระสันตะปาปา สละคำปฏิญาณตนเป็นพระเพื่อมาสานต่อการสืบทอดต่อบัลลังก์

การอภิเษกสมรสของพระเจ้ารามิโรกับอาแญ็สแห่งอากีแตน ซึ่งเป็นพระปิตุจฉาของอาลีเยนอร์แห่งอากีแตน ถูกจัดเตรียมขึ้นมาอย่างเร่งรีบ และอาแญ็สตั้งครรภ์อย่างรวดเร็ว เปโตรนิยาซึ่งป็นพระโอรสธิดาเพียงคนเดียวของทั้งคู่เสด็จพระราชสมภพเมื่อวันที่ 29 มิถุนายน ค.ศ. 1136 พระองค์มีพระชนมายุเพียง 1 พรรษาในตอนที่ถูกจับหมั้นหมายกับราโมน บารังเกที่ 4 เคานต์แห่งบาร์เซโลนา ซึ่งขณะนั้นมีอายุ 24 ปีB. F. Reilly, The Kingdom of León-Castilla Under King Alfonso VII, 1126–1157 (University of Pennsylvania Press, 1998), 61. ต่อมาในปีเดียวกันนั้นพระบิดาของพระองค์สละราชสมบัติให้พระองค์และส่งต่ออำนาจให้ราโมน บารังเก พระองค์กลับไปใช้ชีวิตในทางศาสนา ที่วิหารซันเปโดรในเวสกา ทรงสิ้นพระชนม์ที่วิหารดังกล่าวในปี ค.ศ. 1157 พระมารดาของเปโตรนิยาก็เกษียณตัวไปใช้ชีวิตในทางศาสนาที่อารามฟงเตฟวูด์และสิ้นพระชนม์ราวปี ค.ศ. 1159

 การแต่งงานและการสิ้นพระชนม์ 
thumb|พระบรมสาทิสลักษณ์ในคริสต์ศตวรรษที่ 16 ของเปโตรนิยากับราโมน บารังเกที่ 4 โดยฟีลิปโป อารีออสโต
เดือนสิงหาคม ค.ศ. 1150 เปโตรนิยาเข้าพิธีแต่งงานกับราโมนที่แยย์ดาReilly, The Kingdom of León-Castilla Under King Alfonso VII, 109. การแต่งงานถูกทำให้สมบูรณ์ในปี ค.ศ. 1151 เมื่อพระองค์มีพระชนมายุ 15 พรรษา ทั้งคู่มีพระโอรสธิดาด้วยกันห้าคน หนึ่งในนั้นคือพระเจ้าอัลฟอนโซที่ 2 แห่งอารากอน และพระองค์ไว้วางใจในตัวพระสวามีเป็นอย่างมาก ขณะกำลังตั้งครรภ์พระโอรสธิดาคนแรก ทรงสั่งเสียไว้ว่าจะยกราชอาณาจักรอารากอนให้พระสวามีหากพระองค์สิ้นพระชนม์ในการคลอดบุตรReilly, The Kingdom of León-Castilla Under King Alfonso VII, 118.

พระสวามีของพระองค์สิ้นพระชนม์ในปี ค.ศ. 1162 ในวันที่ 18 กรกฎาคม ค.ศ. 1164 เปโตรนิยาสละราชบัลลังก์ให้พระเจ้าอัลฟอนโซที่ 2 แห่งอารากอน พระโอรสที่ยังมีชีวิตอยู่คนโตซึ่งมีพระชนมายุเพียง 7 พรรษา พระองค์เกษียณตัวจากชีวิตสาธารณะเช่นเดียวกับที่พระบิดาของพระองค์เคยทำ เปโตรนิยาสิ้นพระชนม์ในบาร์เซโลนาในเดือนตุลาคม ค.ศ. 1173 ด้วยพระชนมายุเพียง 73 พรรษา ร่างของพระองค์ถูกฝังที่อาสนวิหารบาร์เซโลนา แต่หลุมฝังศพของพระองค์สูญหายไป
# สารวัตรเถื่อน
สารวัตรเถื่อน นิยายจากบทประพันธ์ พล.ต.อ.วสิษฐ เดชกุญชร ได้ออกอากาศมา 2 ครั้งแล้ว

รูปแบบการสร้าง
(ครั้งที่ 1) ออกอากาศ พ.ศ. 2530 เป็นภาพยนตร์ฟิล์มไทย ผลิตโดย บริษัท กิตติเจอร์กรุ๊ป จำกัด กำกับการแสดงโดย กิตติชัย นำแสดงโดย ฉัตรชัย เปล่งพานิช พิศาล อัครเศรณี วรรษมน วัฒโรดม อภิชาติ อรรถจินดา การันต์ กิตติราช ปรัชญา อัครพล และนักแสดงร่วมอีกมากมาย

(ครั้งที่ 2) ออกอากาศ พ.ศ. 2559 เป็นละครโทรทัศน์ ผลิตโดย  บริษัท ป๊าสั่งย่าสอน จำกัด กำกับการแสดงโดย รฤกฤกษ์ กัลย์จาฤก นำแสดงโดย เคลลี่ ธนะพัฒน์ กิตตน์ก้อง ขำกฤษ กาญจน์เกล้า ด้วยเศียรเกล้า พัชญา เพียรเสมอ อานัส ฬาพานิช และนักแสดงร่วมอีกมากมาย ทุกวันพุธ พฤหัสบดี เวลา 20.30 เริ่มออกอากาศวันที่ 11 กุมภาพันธ์ พ.ศ. 2559 - 31 มีนาคม พ.ศ. 2559 ต่อจากละคร มรสุมสวาทสารวัตรเถื่อน ทุกวันพุธ พฤหัสบดี

เรื่องย่อ
เชษฐ์ สารวัตรใหญ่แห่งวัฒนานิมิต กับ จ่าเที่ยง ตำรวจคู่ใจ รู้ข่าวการหักหลังกันในกลุ่มอิทธิพลของเมือง เกิดเหตุการณ์ต่อสู้ชุลมุนกันขึ้น ก็ปรากฏตัว ชายลึกลับ (ธนุส) เข้ามาช่วยตัวประกัน แต่สารวัตรเชษฐ์นั้นเสียชีวิต จ่าเที่ยงโกรธแค้น ทรงยศ นักธุรกิจผู้ทรงอิทธิพล เพราะเขาเป็นผู้อยู่เบื้องหลัง แต่จ่าเที่ยงก็มักจะถูกขัดขวางการทำงานจาก ธนสาร รองสารวัตร ที่ไปเข้ากับพวกทรงยศ ถาวร พาราไดซ์ แหล่งบันเทิงชั้นนำของเมือง ระมาดลูกน้องทรงยศชอบ ถมทอง ลูกสาวของถาวร แต่ถมทองไม่สนใจ ธนุส ปลอมตัวเป็นยมมาสังเกตการณ์ เกิดมีเรื่องกับลูกน้องของระมาด จนถูกจ่าเที่ยงจับ ถมทองมาช่วยประกัน และให้ยมพักที่โรงแรม

นักแสดง
 บทบาท  รายชื่อนักแสดง พ.ศ. 2559ธนุส นิราลัย (แดน) / ยมเคลลี่ ธนะพัฒน์สะพาย  กิตตน์ก้อง ขำกฤษอนงค์รัตน์กาญจน์เกล้า ด้วยเศียรเกล้าถมทอง  พัชญา เพียรเสมอ ระมาด    อานัส ฬาพานิชทรงยศ ธีรพงศ์ เหลียวรักวงศ์ราโพ  มาริสา แอนนิต้าธนสาร จตุรงค์ โกลิมาศนักรบ สาริน บางยี่ขันจ่าเที่ยง ธนายง ว่องตระกูลถาวร กลศ อัทธเสรีจ่าแหลมจั๊กกะบุ๋ม เชิญยิ้มประเสริฐสุรศักดิ์ ชัยอรรถลูกน้องระมาด นฤเบศร์ จินปิ่นเพชรลูกน้องระมาดอรรถพร สุวรรณพิลัย เบญจณัฏฐ์ อักษรนันทน์
# อดีตพระนางชิน
อดีตพระนางชิน (폐비 신씨; 15 ธันวาคม 2019 - 16 พฤษภาคม 2080) สมเด็จพระราชินี ของ เจ้าชายย็อนซัน พระราชาลำดับที่ 10 แห่ง ราชวงศ์โชซ็อน

พระนางถูกปลดเมื่อ พ.ศ. 2049 หลังจากเหตุการณ์ รัฐประหารพระเจ้าจุงจง

 พระราชวงศ์ 
 พระบิดา: ชิน ซึง-ซ็อน (1979-2045) (신승선)
 พระอัยกา: ชิน จ็อน
 พระมารดา: เจ้าหญิงจุงโม (중모현주)
 พระสวามี: เจ้าชายย็อนซัน (23 พฤศจิกายน 2019-20 พฤศจิกายน 2049) (조선 연산군) พระราชาลำดับที่ 10 แห่งโชซ็อน

 ในวัฒนธรรมสมัยนิยม
# ภูมิอากาศวิทยา
ภูมิอากาศวิทยา (จากภาษากรีก , klima แปลว่า "สถานที่ หรือเขต" และ หรือ -logia) หรือ ภูมิอากาศศาสตร์ (climate science) คือการศึกษาทางวิทยาศาสตร์เกี่ยวกับภูมิอากาศซึ่งนิยามทางวิทยาศาสตร์ว่าคือสภาพของลมฟ้าอากาศเฉลี่ยในช่วงระยะเวลาหนึ่งClimate Prediction Center. Climate Glossary.   Retrieved on November 23, 2006. ในสาขาการศึกษาสมัยใหม่ถือเป็นสาขาหนึ่งของบรรยากาศศาสตร์และสาขาย่อยของภูมิศาสตร์กายภาพซึ่งเป็นส่วนหนึ่งของวิทยาศาสตร์โลก ภูมิอากาศวิทยาปัจจุบันศึกษาทั้งสมุทรศาสตร์และชีวธรณีเคมี องค์ความรู้พื้นฐานเกี่ยวกับภูมิอากาศสามารถนำมาใช้ในการพยากรณ์อากาศระยะสั้นโดยใช้เทคนิคแอนะล็อก เช่น เอลนีโญ-ความผันผวนซีกโลกใต้ (El Niño–Southern Oscillation: ENSO) ความผันผวนแมดเดน–จูเลียน (Madden–Julian oscillation: MJO) ความผันผวนแอตแลนติกเหนือ (North Atlantic oscillation: NAO) ภาวะวงแหวนซีกโลกเหนือ (Northern Annular Mode: NAM) ซึ่งเรียกอีกอย่างว่าความผันผวนอาร์กติก (Arctic oscillation: AO) ดัชนีแปซิฟิกเหนือ (Northern Pacific: NP) ความผันผวนทศวรรษแปซิฟิก (Pacific Decadal Oscillation: PDO) และความผันผวนระหว่างทศวรรษแปซิฟิก (Interdecadal Pacific Oscillation: IPO) แบบจำลองภูมิอากาศถูกนำมาใช้เพื่อจุดประสงค์ที่หลากหลายสำหรับการศึกษาตั้งแต่การศึกษาพลวัตของลมฟ้าอากาศและระบบภูมิอากาศไปจนถึงการคาดการณ์ภูมิอากาศในอนาคต ลมฟ้าอากาศเป็นที่รู้จักกันว่าคือสภาพของบรรยากาศในช่วงเวลาหนึ่ง ในขณะภูมิอากาศเกี่ยวข้องกับสภาพบรรยากาศในช่วงเวลานาน
# เต้นต้านวี่น
เต้นต้านวี่น (เกิด 25 พฤศจิกายน 2534) เป็นนักฟุตบอลอาชีพจากพม่า เล่นในตำแหน่งกองหลังให้กับฟุตบอลทีมชาติพม่า เขาเคยย้ายจากสโมสรฟุตบอลยะดะนาโบนมาร่วมทีมราชบุรี มิตรผล ด้วยสัญญายืมตัวเป็นเวลา 1 ฤดูกาล
# อองซอ
อองซอ (เกิด 5 มีนาคม ค.ศ. 1990) เป็นนักฟุตบอลชาวพม่า เล่นในตำแหน่งกองหลังให้กับทีมชาติพม่า และหงสาวดียูไนเต็ดในเมียนมาเนชันแนลลีก
# ไฮน์ริช บรือนิง
ไฮน์ริช อาโลอีซียึส มารีอา อีลีซาเบท บรือนิง  เป็นนักการเมืองพรรคกลางเยอรมันและนักวิชาการ ผู้ที่ทำหน้าที่เป็นนายกรัฐมนตรีเยอรมนีในช่วงสาธารณรัฐไวมาร์ ตั้งแต่ปี ค.ศ. 1930 ถึง 1932

นักรัฐศาสตร์และนักเคลื่อนไหวทางสังคมคริสเตียนด้วยปริญญาเอกที่เกี่ยวข้องกับระบบรางรถไฟบริติชที่เป็นของรัฐ เขาได้เข้าสู่วงการเมืองในปี ค.ศ. 1920 และได้รับเลือกให้เข้าสู่รัฐสภาไรชส์ทาคในปี ค.ศ. 1924 ไม่นานหลังจากนั้น บรือนิงได้เข้ารับตำแหน่งนายกรัฐมนตรี เมื่อวันที่ 30 มีนาคม ค.ศ. 1930 เขาต้องเผชิญกับวิกฤตเศรษฐกิจที่เกิดขึ้นจากภาวะเศรษฐกิจตกต่ำครั้งใหญ่ บรือนิงได้ตอบสนองด้วยการให้สินเชื่ออย่างรัดกุมและลดค่าจ้างและเงินเดือนที่เพิ่มขึ้นทั้งหมด นโยบายเหล่านี้นำไปสู่การว่างงานที่เพิ่มมากขึ้นและทำให้บรือนิงหมดความเป็นที่นิยมอย่างมาก, สูญเสียจากการสนับสนุนต่อเขาในรัฐสภาไรชส์ทาค ด้วยผลลัพธ์นี้ บรือนิงได้จัดตั้งสิ่งที่เรียกว่า รัฐบาลประธานาธิบดี ซึ่งเป็นรากฐานอำนาจรัฐบาลของเขาในกฤษฏีกาภาวะฉุกเฉินประธานาธิบดีซึ่งได้เรียกใช้ตามอำนาจรัฐธรรมนูญของประธานาธิบดี เพาล์ ฟ็อน ฮินเดินบวร์ค บรือนิงได้ประกาศลาออกจากคณะรัฐมนตรีของเขา เมื่อวันที่ 30 พฤษภาคม ค.ศ. 1932 ภายหลังจากนโยบายของเขาในการแจกจ่ายที่ดินแก่คนงานที่กำลังตกงาน ทำให้เขาเกิดความขัดแย้งกับประธานาธิบดีและเจ้าของที่ดินปรัสเซีย และประธานาธิบดีจึงได้ปฏิเสธที่จะลงนามอีกต่อไป

ด้วยความหวาดกลัวที่จะถูกจับกุม หลังระบอบนาซีรุ่งเรืองอำนาจ บรือนิงได้หนีออกจากเยอรมนีในปี ค.ศ. 1934 หลังจากนั้นก็ได้ไปอยู่ที่สวิตเซอร์แลนด์และสหราชอาณาจักร จนท้ายที่สุดเขาได้ย้ายไปอยู่ที่สหรัฐอเมริกา เขาได้อาศัยอยู่ที่นั้นซึ่งอยู่ในภาวะเศรษฐกิจที่ยากลำบากในช่วงปีแรกในฐานะผู้ลี้ภัยจากนาซี แต่ก็ได้กลายเป็นศาสตราจารย์รับเชิญที่มหาวิทยาลัยฮาร์วาร์ดในปี ค.ศ. 1937 และเป็น Lucius N. Littauer ศาสตราจารย์ของรัฐบาลที่ฮาร์วาร์ด ตั้งแต่ปี ค.ศ. 1939 - 1952 เขาได้กล่าวเตือนต่อสาธารณชนอเมริกันเกี่ยวกับแผนการสำหรับการทำสงครามของฮิตเลอร์ และต่อมาเกี่ยวกับการรุกรานสหภาพโซเวียตและแผนการสำหรับแผ่ขยายอำนาจ เขาได้เดินทางกลับมายังเยอรมนีในปี ค.ศ. 1951 เพื่อรับตำแหน่งเป็นศาสตราจารย์วิชารัฐศาสตร์ที่มหาวิทยาลัยโคโลญ แต่ก็ได้เดินทางกลับมายังสหรัฐอเมริกาในปี ค.ศ. 1955 และเขาได้ใช้ชีวิตในวัยเกษียณในรัฐเวอร์มอนต์ เขาได้กลายเป็นสมาชิกของสถานศึกษาศิลปะและวิทยาศาสตร์แห่งอเมริกัน ในปี ค.ศ. 1938

บรือนิงยังคงเป็นที่ถกเถียงกันในประวัติศาสตร์เยอรมนี ในขณะที่นักประวัติศาสตร์ได้โต้เถียงกันว่า เขาเป็นป้อมปราการสุดท้ายของสาธารณรัฐไวมาร์ หรือสัปเหร่อของสาธารณรัฐ หรือทั้งสองอย่าง นักวิชาการได้แบ่งออกเป็นห้องจำนวนมากสำหรับการวางแผนที่เขามีในช่วงเศรษฐกิจตกต่ำและช่วงเวลาที่ไร้เสถียรภาพางการเมืองครั้งใหญ่  ในขณะที่เขาได้มุ่งหมายที่จะปกป้องรัฐบาลสาธารณรัฐ นโยบายของเขา ที่โดดเด่นจากการใช้อำนาจฉุกเฉินของเขา ยังมีส่วนทำให้เกิดความเสื่อมถอยอย่างทีละน้อยของสาธารณรัฐไวมาร์ในช่วงที่เป็นนายกรัฐมนตรี
# นานดะจอ
นานดะจอ (เกิด 3 กันยายน 2539) นักฟุตบอลอาชีพจากพม่าเล่นให้กับฟุตบอลทีมชาติพม่าและชานยูไนเต็ด เขาเกิดในเมืองอมรปุระ เขตมัณฑะเลย์ เขาเล่นฟุตบอลตั้งแต่อายุ 10 ปี ใน พ.ศ. 2555 เขาร่วมทีมเยาวชนของมะกเว เขาเป็นกัปตันฟุตบอลทีมชาติพม่ารุ่นอายุต่ำกว่า 19 ปี
# พระเจ้าอัลฟอนโซที่ 4 แห่งเลออน
อัลฟอนโซที่ 4 หรือ อัลฟอนโซผู้เป็นพระ  สิ้นพระชนม์ ค.ศ. 933 ครองราชย์เป็นกษัตริย์แห่งเลออนและอัสตูเรียสตั้งแต่ ค.ศ. 926 ถึง ค.ศ. 932 ทรงเป็นพระโอรสของพระเจ้าออร์ดอนโญที่ 2 และเป็นผู้สืบทอดต่อตำแหน่งของพระเจ้าฟรูเอลาที่ 2 พระปิตุลา ทรงผนวชเป็นพระ, สละราชบัลลังก์ และพยายามกอบกู้บัลลังก์กลับคืนมา รัชสมัยสั้นๆ ของพระองค์คือหนึ่งในความวุ่นวายทางการเมืองที่เกิดขึ้นอย่างต่อเนื่องและสิ้นสุดลงในปี ค.ศ. 932

 พระราชประวัติ 
เมื่อพระเจ้าออร์ดอนโญที่ 2 สิ้นพระชนม์ในปี ค.ศ. 924  ผู้สืบทอดต่อบัลลังก์แห่งเลออนไม่ใช่หนึ่งในพระโอรสแต่กลับเป็นพระเจ้าฟรูเอลาที่ 2 แห่งอัสตูเรียสผู้เป็นพระอนุชา หลังพระเจ้าฟรูเอลาสิ้นพระชนม์ในอีกหนึ่งปีต่อมา สถานการณ์ด้านการสืบทอดตำแหน่งนั้นคลุมเครือ แต่อัลฟอนโซ โฟรอีลัซ พระโอรสของพระองค์ ก็ได้ครองราชย์เป็นกษัตริย์ อย่างน้อยก็ในพื้นที่ส่วนหนึ่งของราชอาณาจักรของพระบิดา ซันโช ออร์ดอนเญซ, อัลฟอนโซ และรามีโร พระโอรสทั้งสามของพระเจ้าออร์ดอนโญที่ 2 อ้างตนเป็นทายาทโดยชอบธรรมและก่อกบฏต่อลูกพี่ลูกน้องของตน ทั้งสามผลักดันอัลฟอนโซ โฟรอีลัซไปทางชายแดนตะวันออกของอัสตูเรียสโดยมีฆีเมโน การ์เซสแห่งปัมโปลนาให้การสนับสนุน จากนั้นทั้งสามได้แบ่งอาณาจักรกัน อัลฟอนโซ ออร์ดอนเญสได้ราชบัลลังก์เลออน ส่วนซันโชผู้เป็นพระเชษฐาได้รับการยกย่องให้เป็นกษัตริย์ในกาลิเซียRodriguez Fernández, Justiniano (1997). García I, Ordoño II, Fruela II, Alfonso IV. Burgos: Editorial La Olmeda. pp. 176–178. ISBN 84-920046-8-1.

พระเจ้าอัลฟอนโซถอนตัวจากราชบัลลังก์ให้รามีโร พระอนุชา ในปี ค.ศ. 931 ไปอยู่ที่ศาสนสถาน หนึ่งปีต่อมาพระองค์จับอาวุธ ช่วยออร์ดอนโญและรามีโร พระโอรสของพระเจ้าฟรูเอลา ต่อกรกับรามีโร พระอนุชาของพระองค์เอง และกลับมาใช้ชีวิตในทางโลกอีกครั้ง พระองค์พ่ายแพ้ ถูกทำให้ตาบอด และถูกส่งกลับไปตายที่ซาฮากุนChisholm, Hugh, ed. (1911). "Alphonso s.v. Alphonso IV.". Encyclopædia Britannica. 1 (11th ed.). Cambridge University Press. p. 734. พระเจ้าอัลฟอนโซอภิเษกสมรสกับโอเนกา ซันเชซแห่งปัมโปลนา หลานอาของฆีเมโน การ์เซส พันธมิตรของพระองค์ และเป็นพระธิดาของพระเจ้าซันโชที่ 1 แห่งปัมโปลนากับตอดาแห่งนาวาร์ ทั้งคู่มีพระโอรสธิดาด้วยกันสองคน คือ พระเจ้าออร์ดอนโญที่ 4 แห่งเลออนกับฟรูเอลา ซึ่งมีส่วนเกี่ยวข้องในความขัดแย้งเรื่องดินแดนในช่วงรัชสมัยของพระเจ้ารามีโรที่ 3 แห่งเลออน
# เขตการปกครองของประเทศพม่า
ประเทศพม่าแบ่งการปกครองระดับบนสุดออกเป็น 15 หน่วยการปกครอง ซึ่งประกอบไปด้วย 7 รัฐ, 7 ภาค และ 1 ดินแดนสหภาพ ในบางรัฐและบางภาคมีพื้นที่ปกครองตนเองและเขตปกครองตนเองของกลุ่มชาติพันธุ์

ภาคของประเทศพม่าตั้งชื่อตามเมืองหลักของภาคนั้น ๆ ยกเว้นภาคซะไกง์ ภาคตะนาวศรี และภาคอิรวดี เขตการปกครองประเภทภาคนี้สามารถบ่งบอกได้ว่ามีประชากรส่วนใหญ่เป็นชาวพม่า ขณะที่รัฐ พื้นที่ปกครองตนเอง และเขตปกครองตนเองมีประชากรส่วนใหญ่เป็นชนกลุ่มน้อย

ภาคย่างกุ้งเป็นภาคที่มีประชากรมากที่สุดและมีความหนาแน่นมากที่สุด ส่วนรัฐกะยามีประชากรน้อยที่สุด ในแง่ของพื้นที่ รัฐฉานมีพื้นที่ใหญ่ที่สุด ส่วนดินแดนสหภาพเนปยีดอมีพื้นที่เล็กที่สุด

 ลำดับชั้นเขตการปกครอง  
 ระดับ ระดับที่ 1 ระดับที่ 2 ระดับที่ 3 ระดับที่ 4 ระดับที่ 5 ประเภทเขตการปกครอง ดินแดนสหภาพ–จังหวัดอำเภอ*แขวง –ภาค
รัฐ – ตำบล หมู่บ้าน เขตปกครองตนเอง พื้นที่ปกครองตนเอง
 อำเภอบางอำเภอแบ่งออกเป็นกิ่งอำเภอ 

 รายชื่อเขตการปกครอง  
 ภาค รัฐ และดินแดนสหภาพ  
 ธง ชื่อ ภาษาพม่า เมืองหลัก รหัสไอเอสโอISO 3166-2:MM (ISO 3166-2 codes for the subdivision of Myanmar) ภูมิภาค ประชากร (ค.ศ. 2014) พื้นที่ (ตร.กม.) ประเภท  ภาคซะไกง์  โมนยวา MM-01 เหนือ 5,325,347 93,704.8 ภาค  ภาคตะนาวศรี  ทวาย MM-05 ใต้ 1,408,401 44,344.9 ภาค  ภาคพะโค  พะโค MM-02 ตอนล่าง 4,867,373 39,402.3 ภาค  ภาคมะกเว  มะกเว MM-03 กลาง 3,917,055 44,820.6 ภาค  ภาคมัณฑะเลย์  มัณฑะเลย์ MM-04 กลาง 6,165,723 37,945.6 ภาค  ภาคย่างกุ้ง  ย่างกุ้ง MM-06 ตอนล่าง 7,360,703 10,276.7 ภาค  ภาคอิรวดี  พะสิม MM-07 ตอนล่าง 6,184,829 35,031.8 ภาค  รัฐกะชีน  มยิจีนา MM-11 เหนือ 1,689,441 89,041.8 รัฐ  รัฐกะยา  ลอยกอ MM-12 ตะวันออก 286,627 11,731.5 รัฐ  รัฐกะเหรี่ยง  พะอัน MM-13 ใต้ 1,574,079 30,383 รัฐ  รัฐฉาน  ตองจี MM-17 ตะวันออก 5,824,432 155,801.3 รัฐ  รัฐชีน  ฮาคา MM-14 ตะวันตก 478,801 36,018.8 รัฐ  รัฐมอญ  เมาะลำเลิง MM-15 ใต้ 2,054,393 12,296.6 รัฐ  รัฐยะไข่  ซิตตเว MM-16 ตะวันตก 3,188,807 36,778.0 รัฐ  ดินแดนสหภาพเนปยีดอ   เนปยีดอ MM-18 กลาง 1,160,242 7,054 ดินแดนสหภาพ

 พื้นที่ปกครองตนเองและเขตปกครองตนเอง 
thumb|แผนที่แสดงพื้นที่ปกครองตนเองและเขตปกครองตนเอง
 ชื่อ ภาษาพม่า เมืองหลัก ภูมิภาค รัฐ/ภาค ประเภท ภาษา  พื้นที่ปกครองตนเองโกก้าง  เล่าไก่ ตะวันออก รัฐฉาน พื้นที่ปกครองตนเอง ภาษาจีนกลาง พื้นที่ปกครองตนเองดะนุ  ป๊างตะร่า ตะวันออก รัฐฉาน พื้นที่ปกครองตนเองภาษาดะนุ พื้นที่ปกครองตนเองนาคา  ละแฮ เหนือ ภาคซะไกง์ พื้นที่ปกครองตนเอง ภาษานาคา  พื้นที่ปกครองตนเองปะหล่อง  น้ำสั่น ตะวันออก รัฐฉาน พื้นที่ปกครองตนเองภาษาปะหล่อง พื้นที่ปกครองตนเองปะโอ  หัวพง ตะวันออก รัฐฉาน พื้นที่ปกครองตนเองภาษากะเหรี่ยงปะโอ  เขตปกครองตนเองว้า  หัวป่าง ตะวันออก รัฐฉาน เขตปกครองตนเองภาษาว้า
# โรงเรียนนาด้วงวิทยา
โรงเรียนนาด้วงวิทยา (อักษรย่อ: น.ด.ว.) หรือเรียกอย่างย่อว่า นาด้วง เป็นโรงเรียนมัธยมศึกษาขนาดกลางในจังหวัดเลย เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษาประจำอำเภอนาด้วง จังหวัดเลย สังกัดสำนักงานเขตพื้นที่การศึกษามัธยมศึกษาเขต 19 เครือข่ายพัฒนาคุณภาพการศึกษา สหวิทยาเขตหลักเมืองเลย สำนักงานคณะกรรมการการศึกษาขั้นพื้นฐาน กระทรวงศึกษาธิการข้อมูลพื้นฐาน โรงเรียนนาด้วงวิทยา

 ประวัติ 
โรงเรียนนาด้วงวิทยา ก่อตั้งวันที่ 20 พฤษภาคม พ.ศ. 2520 แรกเริ่มใช้ศาลาการเปรียญวัดเวียงล้อมเป็นที่ทำการเรียนการสอนเป็นการชั่วคราว โดยเปิดรับนักเรียนชั้นมัธยมศึกษาปีที่1 จำนวน  3 ห้องเรียน มีนักเรียนทั้งหมด  95  คน มีนายถนอม จันทนา ศึกษาธิการกิ่งอำเภอนาด้วง รักษาการครูใหญ่ ต่อมากรมสามัญศึกษาได้แต่งตั้งให้นายธวัชชัย ศรีภูมิสวัสดิ์ อาจารย์ 1 โรงเรียนศรีสงครามวิทยา อำเภอวังสะพุง จังหวัดเลย  มาดำแรงตำแหน่งครูใหญ่มาดำรงตำแหน่งครูใหญ่ หลังจากก่อตั้งโรงเรียนได้ 1 ปี โรงเรียนได้รับบริจาคที่ดินเพื่อปรับสภาพที่ตั้งโรงเรียนจากชาวบ้านซึ่งเป็นที่ที่โรงเรียนตั้งอยู่ในปัจจุบัน เป็นเนื้อที่ทั้งหมด 78 ไร่ 2 งาน 80 ตารางวา 

ปัจจุบันโรงเรียนนาด้วงวิทยา นายประเสริฐ อินทรมณีพันธ์ เป็นผู้อำนวยการ โดยโรงเรียนเปิดทำการเรียนการสอนในระดับช่วงชั้นที่ 3 และช่วงชั้นที่ 4 มีอาคารเรียนทั้งหมด จำนวน 3 หลัง อาคารโรงฝึกงาน 2 หลัง อาคารหอประชุม 1 หลัง โรงอาหาร 1 หลัง โรงเรียนนาด้วงวิทยา เป็นโรงเรียนมัธยมศึกษาขนาดกลาง ประจำอำเภอนาด้วง จังหวัดเลย

 สถานที่ภายในโรงเรียน 
โรงเรียนนาด้วงวิทยามีอาคารเรียน 3 หลัง อาคารปฏิบัติการ 2 หลัง อาคารชั่วคราว 1 หลัง หอประชุม 1 หลัง และสถานที่ต่าง ๆ ดังนี้อาคารและสถานที่
 หอประชุม
 อาคาร 1 
 อาคาร 2 
 อาคาร 3 
 อาคารหมวดคหกรรม
 อาคารหมวดทัศนศิลป์
 โรงอาหาร
 สนามฟุตบอล
 ลานกิจกรรม
# พระเจ้ายันที่ 2 กาชีมีแยช วาซา
พระเจ้ายันที่ 2 กาชีมีแยช วาซา  (;  ; 22 มีนาคม ค.ศ. 1609 – 16 ธันวาคม ค.ศ. 1672) ทรงเป็น พระมหากษัตริย์แห่งโปแลนด์ และ แกรนด์ดยุกแห่งลิทัวเนีย  จากราชวงศ์วาซา เป็นพระราชโอรสองค์รองของ พระเจ้าซิกมุนด์ที่ 3 วาซา นอกจากนี้พระองค์ยังทรงเป็นผู้อ้างสิทธิ์ในราชบัลลังก์สวีเดนด้วย ทรงขึ้นสืบราชสมบัติต่อจาก พระเจ้าววาดือสวัฟที่ 4 วาซา พระเชฐษา รัชสมัยของพระองค์เป็นรัชสมัยที่วุ่นวายที่สุดสมัยหนึ่งของเครือจักรภพโปแลนด์-ลิทัวเนีย ทั้งเหตุการณ์ กบฎคอสแซค ภายใต้การนำของ โบห์ดัน คเมลนิทสกี ทำให้พระราชอำนาจของพระองค์สั่นคลอน ในขณะที่อิทธิพลของเหล่าชนชั้นสูงเพิ่มมากขึ้น ท้ายที่สุดแล้วพระองค์ตัดสินพระทัยสละราชสมบัติ ซึ่งมีสาเหตุมาจากปัจจัยข้างต้น รวมทั้งจากภาวะซึมเศร้าหลังจากการสิ้นพระชนม์ของพระมเหสี มารี ลูอีซ กอนซากา ในปั่นปลายพระชนม์ชีพทรงเข้าร่วมคณะเยสุอิต และได้เป็นอธิการวัดเซ็นต์-เจอร์เมน-เดส-เพรส

พระองค์ทรงเป็นกษัตริย์โปแลนด์พระองค์ที่สามและพระองค์สุดท้ายจาก ราชวงศ์วาซา
พระองค์ทรงเป็นเชื้อสายของสมเด็จพระราชินีโบน่า สฟอร์ซ่า พระองค์สุดท้าย
# พระเจ้าจอหน์แห่งโปแลนด์ (แก้ความกำกวม)
พระเจ้าจอหน์แห่งโปแลนด์ อาจหมายถึง
พระเจ้ายันที่ 1 อัลเบิร์ต พระมหากษัตริย์โปแลนด์จากราชวงศ์ยากีลลัน (ค.ศ. 1459–ค.ศ. 1501)
พระเจ้ายันที่ 2 กาชีมีแยช วาซา  พระมหากษัตริย์แห่งเครือจักรภพโปแลนด์-ลิทัวเนียจากราชวงศ์วาซา  (ค.ศ. 1609–ค.ศ. 1672)
พระเจ้ายันที่ 3 ซอบีแยสกี  พระมหากษัตริย์แห่งเครือจักรภพโปแลนด์-ลิทัวเนียจากตระกูลซอบีแยสกี (ค.ศ. 1629–ค.ศ. 1696)
# ตะโก้น
ตะโก้น สามารถหมายถึงสถานที่หลายแห่งในประเทศพม่า เช่น
ตะโก้น อำเภอตะโก้น ดินแดนสหภาพเนปยีดอ
ตะโก้น อำเภอโฮมะลี่น เขตซะไกง์
# ภูมิศาสตร์สุขภาพ
ภูมิศาสตร์สุขภาพ  คือการประยุกต์ใช้สารสนเทศ มุมมอง และวิธีการทางภูมิศาสตร์ในการศึกษาเกี่ยวกับสุขภาพ โรค และการดูแลสุขภาพ

 ภาพรวม 
การศึกษาภูมิศาสตร์สุขภาพได้รับอิทธิพลจากการเปลี่ยนแปลงในภูมิศาสตร์การแพทย์ซึ่งเป็นสาขาของภูมิศาสตร์สังคม เนื่องจากการเปลี่ยนแปลงของแบบจำลองทางสังคมในการดูแลสุขภาพมีมากกว่าแบบจำลองทางการแพทย์ ทำให้เกิดนิยามใหม่ของสุขภาพและการดูแลสุขภาพแยกออกจากการป้องกันและรักษาความเจ็บป่วยอันเป็นส่วนหนึ่งของความเป็นอยู่โดยทั่วไป ภายใต้แบบจำลองนี้การเจ็บป่วยก่อนหน้านี้บางส่วน (เช่น การเสียสุขภาพจิต) ได้รับการยอมรับว่าเป็นเพียงภาวะผิดปกติทางพฤติกรรมเท่านั้น และการแพทย์ประเภทอื่น ๆ (เช่น การแพทย์ทางเลือกหรือการแพทย์แผนโบราณ) ได้รับการศึกษาโดยนักวิจัยทางการแพทย์ ในบางครั้งเป็นการสังเคราะห์โดยนักภูมิศาสตร์สุขภาพซึ่งไม่เคยได้รับการศึกษาทางการแพทย์ การเปลี่ยนแปลงนิยามของการดูแลนี้ทำให้ไม่ต้องมีการจำกัดทางพื้นที่อีกต่อไป เช่น โรงพยาบาลหรือสำนักงานแพทย์ นอกจากนี้แบบจำลองทางสังคมให้ความสำคัญกับการเข้าถึงอย่างใกล้ชิดในการดำเนินการโดยไม่ใช้พื้นที่ทางการแพทย์และการดูแลสุขภาพแบบดั้งเดิมเช่นเดียวกับปัจเจกบุคคลที่เป็นผู้บริโภคด้านสุขภาพPhilo, Chris (2009). "Health and Health Care". In Gregory, Derek; Johnston, Ron; Pratt, Geraldine et. al The Dictionary of Human Geography (Fifth Edition). Oxford:Blackwell. pp.325-326

การเข้าถึงระเบียบวิธีการทางเลือกนี้จึงเป็นภูมิศาสตร์การแพทย์ที่ขยายขอบเขตรวมกับแนวคิดปรัชญาอื่น ๆ เช่น เศรษฐศาสตร์การเมืองแบบมากซ์ โครงสร้างนิยม ปฏิสัมพันธ์นิยมเชิงสังคม มนุษยนิยม คตินิยมสิทธิสตรี และทฤษฎีเพศวิภาษPhilo, Chris (2009). "Medical Geography". In Gregory, Derek; Johnston, Ron; Pratt, Geraldine et. al The Dictionary of Human Geography (Fifth Edition). Oxford:Blackwell. pp.451-453